Queens of the stone age

Zagrebački velesajam u završnoj je fazi priprema za sutrašnji koncert najave za nadolazeći INmusic festival. U Zagreb samo što nisu stigle kalifornijske stoner rock legende Queens of the Stone Age. Tri autobusa i dva šlepera opreme garantiraju koncert koji će se sasvim sigurno prepričavati u godinama koje slijede, stoga se nadamo da ste kupnjom karte osigurali svoje mjesto na jednom od najiščekivanijih nastupa godine.Posljednji album …Like Clockwork povod je turneji koja Queense dovodi u Zagreb nakon, neki će reći, predugih 7 godina. Jedna svirka bila je dovoljna da se privilegirano osjećaju oni koji su joj svjedočili. Queensi su danas puno snažniji. U tih su 7 godina mnoge rock legende ostavile svoj potpis u zvuku benda. Posljednji album koji će i promovirati na Zagrebačkom velesajmu najbolji je primjer snage i utjecaja koji QotSA imaju na sceni. Dave Grohl, Trent Reznor, Alex Turner, Mark Lanegan, Jack Sheers samo su neki od novih/starih suradnika. Čak i da nikada niste čuli kako Queens of the Stone Age zvuče, ovaj popis imena bio bi dovoljna preporuka.Da dovoljno zagrijani krenete u sutrašnju avanturu s QotSA, kao predgrupe pobrinut će se zagrebačke garažne ikone Erotic Biljan & His Heretics i Punčke, sve popularnije trio djevojki koje su već prije nekog vremena zapele za uho Hommeu i njegovoj ekipi. Dođite na vrijeme da biste mogli što bolje vidjeti kako izgleda bend na vrhuncu svoje karijere. Vrhuncu koji će sasvim sigurno trajati još dugo.Sve detalje o nastupu na Zagrebačkom velesajmu potražite na službenim stranicama INmusic festivala gdje možete kupiti i karte za koncert. Oni koji su još uvijek neodlučni trebaju požuriti. Karata još uvijek ima, ali malo. Biti prisutan na događaju koji će biti referentna točka svakog ljubitelja rocka košta svega 210 kuna.Queens of the Stone Age nastupaju nepuna dva tjedna prije početka INmusic festivala, najvećeg open air festivala u Hrvatskoj koji se ove godine po prvi puta održava na čak dva otoka. Publici će u glavi još odzvanjati žestoki zvukovi Queensa, a na jarunskom Otoku mladosti zaredat će se The Black Keys, Pixies, MGMT, Foals, The Fratellis, Flogging Molly, Bombay Bicycle Club, Partibrejkers, Rambo Amadeus i mnogi drugi. INmusic festival se pobrinuo da početak ljeta 2014. godine odzvanja zvukovima rocka.Karata za ovaj najcjenjeniji domaći festival nema još mnogo. Festivalsku ulaznicu moguće je kupiti za samo 349 kuna, a kampersku za 150 kuna. Najuzbudljivija 3 festivalska dana ovog ljeta upotpunite sa čak 6 kamperskih i uvjerite se da fantastičan program ima i fantastičnu cijenu. Kao i za koncert Queens of the Stone Age, karte potražite isključivo na ovlaštenim prodajnim mjestima, a to su najbliži Tisak Media centar ili Tisak Media Webshop, Dirty Old Shop u Zagrebu i službene stranice festivala.

promo guy // 09/06/2014